Diari Oficial de la Generalitat Valenciana


Sumari del DOGV 7531, del 22-05-2015 (2015/4621)

RESOLUCIÓ de 15 de maig de 2015, de la Conselleria d'Educació, Cultura i Esport, per la qual s'autoritza el centre privat de Formació Professional Ceisal, de Castelló, per a impartir un cicle formatiu en la modalitat de semipresencial o a distància.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7531

Data del DOGV
:   22-05-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/4621


Data del document
:   15-05-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Castelló de la Plana
    * centre d'ensenyament

RESOLUCIÓ de 15 de maig de 2015, de la Conselleria d'Educació, Cultura i Esport, per la qual s'autoritza el centre privat de Formació Professional Ceisal, de Castelló, per a impartir un cicle formatiu en la modalitat de semipresencial o a distància. [2015/4621]  
1. L'expedient ha sigut iniciat a instàncies del representant de la titularitat del centre privat de Formació Professional Ceisal, de Castelló, codi de centre 46177150, que sol·licita una autorització davant de la Direcció General de Centres i Personal Docent per a impartir els cicles formatius següents en la modalitat de semipresencial o a distància de la família professional de Sanitat:  
- Grau superior en Audiologia Protètica.  
- Grau mitjà en Cures Auxiliars d'Infermeria.  
2. La Direcció General de Formació Professional i Ensenyances de Règim Especial va emetre, amb un informe previ de la Inspecció Educativa, una proposta favorable a l'autorització del cicle en data de 15 abril de 2015, amb els condicionants següents:  
2.1. Tenint en compte l'article 5 de l'Orde de 4 de maig de 2009 i les modificacions realitzades en la disposició final segona, apartat 4.c, de l'Orde 78/2010, de 27 d'agost:  
a) El centre haurà de disposar d'una aula virtual constituïda sobre la plataforma Moodle en una versió estable, com a mínim 1.9.X.  
A este efecte, haurà de disposar d'un servidor (intern o extern al centre) que continga la plataforma Moodle, de tal manera que permeta l'accés fluid de l'alumnat als materials dels mòduls amb prou capacitat per a contindre tots els materials dels mòduls de tot el curs acadèmic.  
b) Amb l'objecte que el professorat puga realitzar correctament les seues tasques com a docent d'aprenentatge electrònic (e-learning), el centre haurà de disposar de:  
- Equips informàtics dotats amb elements de maquinari i aplicacions de programari (eXe Learning, Wink, CmapTools, etc.).  
- Connexió a Internet com a mínim de 4Mb, amb la finalitat de possibilitar la col·locació fluida dels materials didàctics en l'aula virtual.  
  
c) Línia telefònica dedicada exclusivament a les hores assignades a tutories individualitzades.  
d) A causa de les característiques de les tutories col·lectives, que permetran reforçar i practicar els continguts exposats en l'aula virtual, el centre haurà de disposar d'aules equipades amb els elements necessaris per a cobrir les necessitats docents planificades per als distints mòduls dels cicles que s'impartisquen (aula equipada amb ordinador/projector, aula informàtica, tallers específics, etc.).  
2.2. De conformitat amb l'article 11.b de l'Orde de 4 de maig de 2009, de la Conselleria d'Educació, Formació i Ocupació, per la qual es regula l'autorització i l'organització de les ensenyances de cicles formatius de Formació Professional inicial en la modalitat semipresencial o a distància en centres privats de la Comunitat Valenciana (DOCV 17.06.2009), i la seua modificació posterior en la disposició final segona de l'Orde 78/2010, de 27 d'agost, (DOCV 3.09.2010), els materials didàctics hauran d'estar adaptats a esta modalitat d'ensenyança, i en este sentit tindran les característiques següents per a cada mòdul dels que integren els cicles formatius:  
a) Guia de l'alumne amb la programació didàctica i la temporalització del mòdul corresponent.  
b) Hauran de facilitar la tutorització en línia d'estos a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.  
c) Disposaran d'una versió imprimible i, igualment, inclouran exercicis pràctics que es puguen realitzar i corregir en línia.  
d) Inclouran activitats d'autoavaluació adaptades al contingut del mòdul.  
3. Basant-se en tot això, la Direcció General de Centres i Personal Docents, en data 24 d'abril de 2015, va elevar a la consellera d'Educació, Cultura i Esport la proposta de resolució corresponent.  
4. El centre complix el requisit d'estar autoritzat i impartint el cicle formatiu en la modalitat presencial per a la qual sol·liciten autorització en la modalitat semipresencial o a distància.  
Vista la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); l'Orde de 4 de juliol de 2008, de la Conselleria d'Educació, per la qual es regula l'organització de les ensenyances dels cicles formatius de Formació Professional en la modalitat semipresencial o a distància en centres públics de la Comunitat Valenciana (DOCV 5818, 31.07.2008), i l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional inicial en la modalitat semipresencial o a distància en centres privats de la Comunitat Valenciana (DOCV 6037, 17.06.2009).  
Vista la proposta del director general de Centres i Personal Docent de data 25 d'abril de 2015 i de conformitat amb esta, i en l'exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport (DOCV 7355, 08.09.2014), resolc:  
  
Primer  
Autoritzar el centre de Formació Professional que s'indica a continuació, atenent les característiques i les ensenyances i d'acord amb els condicionants ja especificats, per a impartir els cicles en la modalitat de semipresencial o a distància:  
Codi: 25547767.  
Denominació genèrica del centre: centre privat Formació Professional.  
Denominació específica del centre: Ceisal.  
Localitat: 12774 Castelló de la Plana.  
Província: Castelló.  
Cicles formatius que s'autoritzen d'acord amb els requeriments tècnics ja especificats:  
- Grau superior en Audiologia Protètica.  
- Grau mitjà en Cures Auxiliars d'Infermeria.  
  
Segon  
Esta disposició tindrà efectes des de la data en què es dicta. No obstant això, els efectes acadèmics es referixen a l'inici del pròxim curs escolar.  
  
Tercer  
Esta autorització donarà lloc a les inscripcions en el Registre de Centres Docents de la Comunitat Valenciana establides en l'Orde de 4 de maig de 2009, de la Conselleria d'Educació.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, esta resolució esgota la via administrativa i en contra es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de la Conselleria d'Educació, Cultura i Esport en el termini d'un mes comptat des de l'endemà de ser notificada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptats des de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà del dia que siga publicada en el Diari Oficial de la Comunitat Valenciana.  
  
València, 15 de maig de 2015.- La consellera d'Educació, Cultura i Esport: María José Catalá Verdet.